ข้อบัญญัติองค์การบริหารส่วนตำบลบ้านทาม เรื่อง การลดหย่อนและการยกเว้นหรือลดภาษีบำรุงท้องที่ พ.ศ. 2550

ข้อบัญญัติองค์การบริหารส่วนตำบลบ้านทาม
ข้อบัญญัติองค์การบริหารส่วนตำบลบ้านทาม
เรื่อง
การลดหย่อนและการยกเว้นหรือลดภาษีบำรุงท้องที่
พ.ศ.
๒๕๕๐[๑]
 

โดยที่เป็นการสมควรตราข้อบัญญัติองค์การบริหารส่วนตำบลบ้านทาม
ว่าด้วยการลดหย่อนและการยกเว้นหรือลดภาษีบำรุงท้องที่ในเขตองค์การบริหารส่วนตำบลบ้านทาม

อาศัยอำนาจตามความในมาตรา ๗๑ มาตรา ๗๔
แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
ซึ่งแก้ไขเพิ่มเติมโดย (ฉบับที่ ๕ ) พ.ศ. ๒๕๔๖ ประกอบกับมาตรา ๖ มาตรา ๘ มาตรา ๑๘
มาตรา ๒๒ มาตรา ๒๗ แห่งพระราชบัญญัติภาษีบำรุงท้องที่ พ.ศ. ๒๕๐๘ และที่แก้ไขเพิ่มเติม
องค์การบริหารส่วนตำบลบ้านทาม
โดยได้รับความเห็นชอบจากสภาองค์การบริหารส่วนตำบลบ้านทาม และนายอำเภอศรีมหาโพธิ
จึงตราข้อบัญญัติขึ้นไว้ ดังต่อไปนี้

ข้อ ๑
ข้อบัญญัติองค์การบริหารส่วนตำบลนี้เรียกว่าข้อบัญญัติองค์การบริหารส่วนตำบลบ้านทาม
เรื่อง การลดหย่อนและการยกเว้นหรือลดภาษีบำรุงท้องที่ พ.ศ. ๒๕๕๐

ข้อ ๒
ข้อบัญญัติองค์การบริหารส่วนตำบลนี้
ให้ใช้บังคับตั้งแต่วันที่ ๑ มกราคม พ.ศ. ๒๕๕๐ เป็นต้นไป โดยปิดประกาศในที่เปิดเผย
ณ. ที่ทำการองค์การบริหารส่วนตำบลบ้านทาม

ข้อ ๓
ในข้อบัญญัติองค์การบริหารส่วนตำบลนี้
ที่ดิน หมายความว่า
พื้นที่ดินและให้ความหมายความรวมถึง พื้นที่ที่เป็นภูเขา ลำคลองหรือที่มีน้ำด้วย
เจ้าของที่ดิน หมายความว่า
บุคคลหรือคณะบุคคล ไม่ว่าจะเป็นบุคคลธรรมดา หรือนิติบุคคล
ซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชน
ปี หมายความว่า ปีปฏิทิน
กสิกรรม หมายความว่า การทำไร่
ไถนา

ข้อ ๔
บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในเขตตำบลเดียวกันและใช้ที่ดินนั้นเป็นที่อยู่อาศัยของตน
เป็นที่เลี้ยงสัตว์ของตนประกอบกสิกรรมของตนที่อยู่ในเขตตำบลบ้านทาม อำเภอศรีมหาโพธิ
จังหวัดปราจีนบุรี ให้ลดหย่อนไม่ต้องเสียภาษีบำรุงท้องที่จำนวนสามไร่
ให้บุคคลตามวรรคหนึ่ง
ที่เป็นเจ้าของที่ดินแปลงเดียว
หรือหลายแปลงรวมมีเนื้อที่น้อยกว่าสามไร่ได้รับการยกเว้นไม่ต้องเสียภาษีบำรุงท้องที่

ข้อ ๕
ในกรณีที่บุคคลธรรมดาหลายคนเป็นเจ้าของที่ดินร่วมกันให้ได้รับการลดหย่อนตามเกณฑ์ที่กำหนดไว้

ข้อ ๖
ให้นายกองค์การบริหารส่วนตำบลบ้านทามมีหน้าที่รักษาการให้เป็นไปตามข้อบัญญัตินี้และให้มีอำนาจออกระเบียบ
ข้อบังคับหรือคำสั่งเพื่อปฏิบัติให้เป็นไปตามข้อบัญญัติองค์การบริหารส่วนตำบลนี้


ประกาศ
ณ วันที่ ๑๙ กรกฎาคม พ.ศ. ๒๕๕๐
กนก
บำรุงโลก
นายกองค์การบริหารส่วนตำบลบ้านทาม















ปริยานุช/ผู้จัดทำ
๑๔
ธันวาคม ๒๕๕๒

นันท์นภัสร์/ตรวจ
๑๔
ธันวาคม ๒๕๕๒

[๑]
ราชกิจจานุเบกษา เล่ม ๑๒๖/ตอนที่ ๑๔๙ ง/หน้า ๒๐๒/๓ ธันวาคม ๒๕๕๒